text: Правителството отпусна близо 300 000 лв. за ремонт на мост в Капитан Димитриево – Peshterainfo
  Капитан Димитриево. Със свое постановление Министерски съвет отпусна на Община Пещера допълнителни средства за предотвартяване на бедствия. Средствата в размер на 292 993 лв. са за основен ремонт на мост над р. Пишманка в с. Капитан Димитриево, съобщи кметът Николай Зайчев.
  Конструкцията на моста, свързващ североизточната и северозападната част на селото е с недопустимо провисване в средната си част и с частична загуба на устойчивост.Мостът е опасен за преминаване на превозни средства и пешеходци.Въз основа на тези констатации още през 2014 е забранено движението по моста на пешеходци и превозни средства. В селото има само още един мост, през който могат да преминават автомобили.